Publication: Magyar Közlöny
Issue: MK-1998-50 (Year: 1998, Number: 50)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 789

3. A munkaterület leírása A segédszínész rendelkezik olyan színészi képességekkel, pszichikai adottságokkal, általános műveltséggel, beszéd- és mozgáskészséggel, melyek színpadon, filmen nagyobb terjedelmű és dramaturgiailag jelentős szerepek alakítására, önálló művészeti tevékenység folytatására alkalmassá teszik. Színészi tevékenységét a rendező irányításával végzi. Partnereivel összhangban próbálja, illetve játssza a kapott szerepet. Közreműködhet alkotó közösségek, művészeti együttesek előadásaiban és pódium műsorokban. Jogosult önálló műsort bemutatni, rádió-, film-, tv-szereplést, szinkronmunkát vállalni. 1998/50. szám III. A szakképesítés szakmai követelményei Általános követelmények A jelölt rendelkezzen — a színpadi és filmszerepléshez szükséges pszichikai és fizikai adottságokkal, — tiszta, érthető, pontos artikulációval és magas szintű beszéd- és mozgáskészséggel. A szakmai képzés tantárgyai és témakörei: Szakmai elmélet Dráma- és színháztörténet A jelöltnek legyenek ismeretei a színjáték eredetéről és fejlődéséről. Ismerje az európai színjátszás vázlatos történetét a görögöktől a XX. századi színjátszás jelentős irányzatáig. Ismerje a magyar színjátszás történetét a kezdetektől napjainkig. Ezen belül — az ókori görög, római színház és dráma, — a középkori liturgikus színjátszás, — a reneszánsz korának színjátszása, — a „farce”, a commedia dell’arte jellemzői, — a barokk és a felvilágosodás színháza, — a klasszicizmus és romantika színháza, — az európai színjátszás XX. századi történetének jelentős irányzatai és alkotói, — a magyar színjátszás középkori kezdetei, — a magyar színjátszás kialakulása Kelemen Lászlótól Paulay Edéig, — a két világháború közötti magyar színház vázlatos története, — az 1945 utáni magyar színházi élet sajátosságai, alkotói. Dramaturgia és műelemzés A jelölt ismerje meg a dramaturgia és műelemzés alapvető szempontjait és fogalmait: — a színjáték fogalmát, kialakulását, — a színjáték műfaji azonosságait és különbözőségeit, ellentétpárjait, — a színjáték társadalmi szerepét és funkcióváltásait, — a néző és a színjáték viszonyát, — a jelentős műfajelméleteket, színpadi műfajokat, — a dramaturgia alapfogalmait, — a kompozíció fogalmát, — a szerkezet fogalmát, — a rész és egész viszonyát, — a ritmus és tempó viszonyát, — a drámai művek és a színpadi előadások elemzésének szempontjait, — a színjáték hatásvizsgálatának eszközeit. Művelődéstörténet A jelölt ismerje — az őskori és a folyami, — a görög és római kultúrákat, — a középkor, — a reneszánsz és humanizmus, — a reformáció és ellenreformáció, — a felvilágosodás, — a klasszicizmus, — az európai és a magyar romantika korának kultúráját, — a magyar reformkor és a századforduló művelődési folyamatait, — az európai avantgárd irányzatait és hatását a magyar művészeti életre, — a két világháború közötti magyar művelődési élet jellegzetességeit, — az 1945 utáni kulturális folyamatokat. Jelmez- és viselettörténet A jelölt ismerje — a különböző korok, országok divatját, a különböző társadalmi osztályok viseleteit (kiegészítőkkel együtt), a kosztüm, a paróka, jelmez és arcfestés (smink) alakulását. Esztétikai alapismeretek A jelölt ismerje — az esztétika alapfogalmait (a mimézis, szép, rút, tragikum, komikum, katarzis, kettős tükrözés, tartalom és forma összefüggéseit stb.), — a főbb művészettörténeti korszakok legjelentősebb esztétikai nézeteit és irányzatait (az antikvitás, a középkor, a reneszánsz, a barokk, a klasszicizmus, a felvilágosodás, a romantika, a XIX. és a XX. század), — a színjáték elemeit, esztétikai szerkezetét, elemzésének szempontjait és módszereit. Szakmai gyakorlat Színészgyakorlat—színészmesterség Rendelkezzen megfelelő — előadói készséggel, — technikai adottságokkal és ismeretekkel, — koncentráló- és kontrolláló képességekkel, — jó ritmusérzékkel, ének- és tánckészséggel. Ismerje — a drámajáték alapjait (önismeret, empátia, kreativitás, koncentrálóképesség), — a szerepelemzési és -építési technikákat. Legyen képes — színészi helyzetgyakorlatok improvizálására, — a mindennapi élet helyzeteinek feldolgozására, dráma részletek magas színvonalú megjelenítésére, — színpadi kapcsolat megteremtésére, — a színpadi szerep megformálására, 1998/50. szám — szerepét a rendező elképzelésének és a színjátéknak megfelelő intenzitású, kreativitású megformálásra, — a szerep átélésére, hiteles megjelenítésére, — a színpad és film szerepépítési technikáinak önálló alkalmazására, — stílusismerete és technikai felkészültsége alapján a kapott szerep önálló kidolgozására, — a színpadi alak jellemfejlődésének, érzéseinek, indulatainak, lelkiállapot változásainak kifejezésére. Beszédtechnika Rendelkezzen megfelelő hangerővel, helyes intonációval. Ismerje a színpadi beszéd sajátosságait. Legyen képes — a helyes légzéstechnika alkalmazására, — helyes artikulációra, — hangmodulációk alkalmazására (hangszín, hangmagasság), — dinamikai változtatásokra, — tiszta, érthető szövegmondásra, — a helyes hangsúlyozás biztos alkalmazására, — rádió- és szinkronszerepek igényes megformálására. Művészi beszéd Legyen képes — az adott szöveg helyes értelmezésére, — érzelmek kifejezésére, a karaktereknek megfelelő beszédmodor kialakítására, — versek, prózai művek (novellák, monológok) magas színvonalú előadására, — az előadás dialógusainak, partnereivel összhangban történő, az adott mű stílusának, tempójának, ritmusának megfelelő előadására. Hangképzés, ének Rendelkezzen megfelelő hangterjedelemmel, hangerővel. Legyen képes — a helyes légzéstechnika alkalmazására, — a rezonancia minél jobb kihasználására, — különböző stílusú népdalok, műdalok (chansonok, musicalrészletek) előadására, — színpadi előadások betétszámainak megszólaltatására. Színpadi mozgás Rendelkezzen megfelelő kondícióval. Legyen képes — a színésztréning önálló gyakorlására, alkalmazására, — a különböző karaktereknek megfelelő mozgások kialakítására, — a jelmezek korhű viselésére, — kellékek kezelésére, — a kívánt színpadi mozgások (járás, botlás, esés, zuhanás, vívás, verekedés) a rendezői elképzelésnek megfelelő megvalósítására. Tánc Legyen képes — szerepének megfelelő, különböző stílusú koreográfiák betanulására és előadására. Pantomim Rendelkezzen pantomim alapismeretekkel (feszítés-lazítás mozgáskoordináció, mimika, gesztusrendszer, elképzelt tárgyak megjelenítése). Színházi szakmai gyakorlat A jelölt szakmai gyakorlatát a fenti követelmények alapján, a Színházművészeti Szövetség által megjelölt színházakban az évi műsortervben meghatározott előadásokban és az előadásokat megelőző próbákon való részvétellel szerezheti meg. A kötelező szakmai gyakorlat (70%) 50%-nak megfelelő óraszámban. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/df31e3f6108f1a0f18407d9da82ca98fc7dce328/dokumentumok/00b1311453fe5a3dd1037b877cbedde7247c0be3/letoltes